Pärimusmuusika keskus tähistab lõikuspeoga Eesti pärimusmuusika kõrghariduse 30. aastapäeva
#000003
Pärimusmuusika Keskus tähistab 8-9. oktoobril toimuva traditsioonilise sügisfestivaliga "Pärimusmuusika lõikuspidu" 30 aasta möödumist pärimusmuusika kõrghariduse andmise algusest Eestis. Sel puhul tulevad esmakordselt Viljandisse, Pärimusmuusika Aita kokku nelja kooli pärimusmuusika tudengid, õpilased ja õppejõud, kes esitavad oma loomingut koos tuntud vilistlastega. Üle antakse aasta albumi Etnokulp ja tunnustuspreemiad.
#000005
"Lõikuspeo ajaks peab olema saak salve kogutud ja käes on aeg tehtud tööd kiita," rääkis Eesti Pärimusmuusika Keskuse juhataja Tarmo Noormaa. "Eesti pärimusmuusika on 30 aasta jooksul näidanud saaki, mis väärib kummardust. Meie muusikute looming on põlvkondade ülene, hinnatud ja armastatud Eestis ning väljaspool. Viljaka pinnase on loonud 30 aastat tagasi loodud kõrghariduse õppeprogramm."
#000006
8. oktoobril toimub koostöös TÜ Viljandi Kultuuriakadeemiaga galakontsert "Suu laulab, süda rõõmustab", mille programm tõstab Noormaa sõnul au sisse pärimusmuusika õpetamise, õpetajad ja õpilased läbi aja. Üles astuvad tuntud ja armastatud kollektiivid nagu Alle-aa, Untsakad, Curly Strings, Villu Talsi ja tudengid, Cätlin Mägi, Raivo ja Krista Sildoja, Juhan Suits ja mitmed teised valdkonna vilistlased ja õppejõud.
#000007
Galakontserdil antakse pidulikult üle tänavune ainuke kulp, milleks on aasta pärimusmuusika albumi Etnokulp. Võitja selgub rahvahääletusel, mis toimub 20. septembrist 3. oktoobrini pärimusmuusika keskuse kodulehel folk.ee.
#000008
"Kuigi muusika- ja pärimusmuusika sõbrad on varasematel aastatel kogunenud Etnokulbi galale, otsustasime sel aastal muutunud oludest tingituna vaheaasta kasuks ja plaanime traditsioonilised Etnokulbid oma tavapärastes kategooriates anda uuesti välja 2022. aastal," selgitas Noormaa ja lisas, et uut materjali anti aasta jooksul koroonast tingituna vähem välja, kuid soovime oludest hoolimata uut muusikat hinnata, andes välja ühe kulbi, aasta albumi Etnokulbi.
#000009
Samas antakse galal välja kolm tunnustuspreemiat Tartu Ülikooli Viljandi Kultuuriakadeemias pärimusmuusika eriala loojatele ja käimalükkajatele. Noormaa sõnul on tänu eriala loomisele professionaalsete pärismusmuusikute pealekasv Eestis järjepidev.
#000010
"Kuna tänavuse lõikuspeo staarid on noored, võtavadki kasvulaval õhtuti kohad sisse kõige nooremad pärimusmuusikud, kes oma energiaga kahtlemata peole õiget vunki annavad," lisas Eesti Pärimusmuusika Keskuse juhataja Tarmo Noormaa ning tutvustas, et festivalil tulevad esmakordselt kokku üle-eestilised pärimusmuusika tudengite välkbändid, kelle seast võib nii mõnigi tulevikunime leida.
#000015
Etnokulbile on tänavu nomineeritud 15 pärimusmuusika albumit
#000019
Klassikaraadio sügiskavas annavad tooni kontserdiülekanded ja kultuurisaated
#000020
Laura Kalle: teater ei peaks ainult paitama
#000022
Klassikaraadio salvestas Noëpi muusikatunni Metsküla Algkoolis
#000027
Marja-Liisa Plats: lähenen pildiraamatu illustreerimisele nagu režissöör
#000032
Arvustus. "Tume paradiis": pidu peo pärast
#000033
Endla teater kuulutas välja uue teatrijuhi konkursi
#000034
Haapsalu kultuurikeskuses avati näitus aulidest
#000038
Teatri- ja muusikamuuseumi kogud kolitakse tuleval aastal Maarjamäele
#000040
Rannarootsi muuseumi näitusel saab näha nii Eesti kui ka välismaa käbisid
#000041
Edetabel. Aasta parimad albumid 2022
#000043
Aasta parimad albumid 2022. Isiklikud edetabelid
#000044
Ülevaade. Aasta parimad lood 2022
#000045
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000049
Vaegkuuljatele ja -nägijateleKasutustingimusedIsikuandmete töötlemisestJupiter+Jupiter IOLasteekraanRaadioteater
#000050